देशभर में सिख तीर्थ स्थलों के दर्शन कराएगी; 7 दिन का सफर, 5100 किलोमीटर की दूरी तय करेगी
देशभर के सिख धर्म स्थलों के दर्शन कराने के लिए गुरु कृपा यात्रा ट्रेन रवाना हो गई है। ट्रेन सोमवार सुबह अमृतसर रेलवे स्टेशन से रवाना हुई।
देशभर के सिख धर्म स्थलों के दर्शन कराने के लिए गुरु कृपा यात्रा ट्रेन रवाना हो गई है। ट्रेन सोमवार सुबह अमृतसर रेलवे स्टेशन से रवाना हुई, जो करीब 7 दिन का सफर करेगी और 5100 किलोमीटर की दूरी तय करेगी। इस ट्रेन को लेकर सिख यात्रियों में काफी उत्साह देखने को मिला।
रेलवे द्वारा भारत गौरव डीलक्‍स टूरिस्ट ट्रेन के पहले ट्रिप में सिख श्रद्धालु श्री हजूर साहिब (नांदेड़), श्री गुरु नानक झीरा साहिब (बीदर) और श्री हरिमंदिर जी साहिब(पटना) के दर्शन करेंगे। भारत गौरव डीलक्‍स ट्रेन वातानुकूलित और सभी सुख सुविधाओं से सुसज्जित है।
ट्रेन की रवानगी के मौके पर कई अधिकारी मौजूदर रहे
इस अवसर पर अपर मंडल रेल प्रबंधक (ऑपरेशन) BP सिंह, वरिष्ठ मंडल वाणिज्य प्रबंधक शुभम कुमार वरिष्ठ जनसम्पर्क अधिकारी राजेश खरे, मिडिया सलाहकार आरके राणा एवं फिरोजपुर मंडल और IRCTC के अधिकारी उपस्थित थे।
भारतीय रेलवे के प्रोजेक्ट 'देखो अपना देश' के तहत देश में घरेलू पर्यटन को प्रोत्‍साहित करने के लिए विभिन्‍न तीर्थस्‍थलों और टूरिस्‍ट सर्किटों के लिए अनेक भारत गौरव पर्यटक रेलगाड़ियां चलाई जा रही हैं। इसके तहत आज भारत गौरव पर्यटक ट्रेन रवाना हुई।
इस रेलगाड़ी में यात्री ब्यास, जालंधर कैंट, लुधियाना, न्यू मोरिंडा जंक्शन, चंडीगढ़, अंबाला, कुरुक्षेत्र, और दिल्ली सफदरजंग स्‍टेशनों से भी सवार हो सकेंगे।